Toshkent shahri  Afro-Osiyo Kubogiga mezbonlik qiladi

18—24-noyabr kunlari Toshkent shahri yana bir nufuzli musobaqaga mezbonlik qiladi. Shu kunlari poytaxtda o‘tkaziladigan Afro-Osiyo Kubogiga Afrika va Osiyoning ko‘zga ko‘ringan og‘ir atletikachilari jam bo‘ladi, deb xabar bermoqda “Olamsport”.

Ushbu musobaqada kuni kecha Qozog‘istonning Olma-Ota shahrida bo‘lib o‘tgan jahon chempionatining ishtirokchilari ham qatnashadi. Ular orasida o‘zbekistonlik mashhur atletlar, xususan, jahon chempioni Ruslan Nuriddinov ham bor.
Ertaga, 19-noyabr kuni Afro-Osiyo Kubogining tantanali ochilish marosimi o‘tkazilib, musobaqaga start beriladi. Turnirning ilk kuni erkaklar 56, 62, 69 va 77 kilogramm, ayollar esa 48, 53 va 58 kilogramm vazn toifalarida supachaga chiqadi.